**Tiszavasvári Város Önkormányzata**

**Képviselő-testületÉNEK**

**109/2020. (VIII.13) Kt. számú**

**határozata**

**Az önkormányzati tulajdonú tiszavasvári 046/1 hrsz-ú ingatlan szántórészének gyepmesteri telep kialakítása céljából történő termőföld végleges más célú hasznosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva „Az önkormányzati tulajdonú tiszavasvári 046/1 hrsz-ú ingatlan szántórészének gyepmesteri telep kialakítása céljából történő termőföld végleges más célú hasznosításáról” szóló előterjesztéssel kapcsolatban az alábbi határozatot hozza:

1. A Képviselő-testületnek szándékában áll a tiszavasvári 046/1 hrsz-ú önkormányzati ingatlan szántó 4 minőségi osztályú, összesen 12,2977 ha nagyságú, 213.98 Ak értékű ingatlanrészén gyepmesteri telepet kialakítani, a határozat mellékletét képező vázrajznak megfelelően.

2. A gyepmesteri telep kialakítása során az 1. pontban szereplő ingatlanrész mintegy 1408 m2 nagyságú területén kerülne megépítésre, illetve kialakításra 4 db kutyakenel, 1 db kiszolgáló épület, parkoló, süllyesztett útrész (kerékmosó) és a tevékenységhez kapcsolódó egyéb kiegészítő építmények.

3. A Képviselő-testület – figyelembe véve a 2. pontban leírtakat – kezdeményezi az 1. pontban szereplő ingatlanrész 1408 m2 nagyságú, 2,45 Ak értékű területe termőföld végleges más célú hasznosításának engedélyezésére vonatkozó hatósági eljárás megindítását.

4. Felkéri a Jegyzőt, hogy készítse el a termőföld végleges más célú hasznosítására vonatkozó eljárás költségeinek – talajvédelmi terv, eljárási díj. földvédelmi járulék - biztosítására vonatkozóan a költségvetési rendelet módosítását.

5. Felkéri a Polgármestert, hogy a 4 pontban leírtak teljesülését követően tegye meg a szükséges intézkedést a termőföld végleges más célú hasznosításának engedélyezésére vonatkozóan.

Határidő: esedékességkor Felelős:Szőke Zoltán polgármester

 **Szőke Zoltán dr. Kórik Zsuzsanna**

 **polgármester jegyző**